Държавен вестник, бр. 50, 2014 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  50
извършват в структурата на ВМА, където не 
е налице обособяване по периоди за ползване 
на болничните бази.
Настоящият състав на Върховния адми-
нистративен съд, шесто отделение, счита, че 
жалбата е подадена срещу нормативен адми-
нистративен акт от лице с правен интерес 
и е допустима, а разгледана по същество, е 
основателна. Според чл. 226ж, ал. 1 ЗОВС 
военноинвалидите, военнопострадалите и 
членовете на техните семейства ползват почив-
ната база към Министерството на отбраната 
при условия и по ред, определени с акт на 
министъра на отбраната, а според чл. 16 ЗВВ 
военноинвалидите и военнопострадалите имат 
право на отдих до 15 дни веднъж годишно 
в почивните бази към Министерството на 
отбраната. Нито един от двата закона не 
въвежда ограничение в правото на отдих, 
респ. в правото на ползване на почивната база 
към Министерството на отбраната. Такова 
ограничение въвежда оспорената от жалбо-
подателя ал. 3 на чл. 15 от Наредба № Н-9 
от 18.03.2011 г. за военно-почивното дело, 
според която военноинвалидите и военнопо-
страдалите, както  и членовете на техните 
семейства ползват военно-почивните домове 
и хотели, управлявани от Изпълнителна аген-
ция „Военни клубове и военно-почивно дело“ 
(т.е. почивната база към Министерството на 
отбраната), в неактивния сезон. Въвеждайки 
това ограничение, министърът на отбраната 
е издал подзаконов нормативен (администра-
тивен) акт, който противоречи на посочените 
два закона и който излиза извън рамките на 
овластяването с чл. 226ж ЗОВС – да определи 
условията и реда, по които военноинвалидите 
и военнопострадалите ще ползват почивната 
база към Министерството на отбраната, т.е. 
условията и реда, при които тези лица ще 
ползват правото на отдих, признато им с чл. 16 
ЗВВ. Условията са обстоятелства, при които 
се осъществява ползването на почивната база, 
а редът е съвкупност от правила, при спаз-
ването на които се осъществява ползването 
на почивната база в договорения период от 
време. Ако обективни причини (ограничена 
леглова база и т.н.) налагат да бъде въведено 
някакво ограничение на правото на отдих на 
правоимащите лица или само на част от тях, 
това може да направи единствено законодате-
лят, който единствен е овластен да признава, 
ограничава, прекратява и отрича субективни 
права на правните субекти. С акт по прилага-
нето на закон правото на военноинвалидите 
и военнопострадалите да ползват почивната 
база на Министерството на отбраната не 
може да бъде ограничавано. При липса на 
закон за такова ограничаване неудобството 
от недостига (на леглова база, на финансов 
ресурс и т.н.) следва да бъде разпределен 
правопропорционално между всички групи 
правоимащи лица. Неоснователен е доводът 
за оправдана непряка дискриминация в този 
случай, защото установената практика да 
бъдат предпочитани в правото им на отдих 
военнослужещите обективно не съответства 
на целта на закона – всички правоимащи 
лица да получат равен достъп до почивната 
база на Министерството на отбраната както 
през активните, така и през неактивните 
сезони за почивка.
По тези съображения настоящият състав 
на Върховния административен съд, шесто 
отделение, счита, че жалбата на Страшимир 
Василев Козаров е основателна, а оспорената с 
нея разпоредба е незаконосъобразна в частта, 
с която се въвежда ограничение в правото на 
военноинвалидите и военнопострадалите да 
ползват почивната база на Министерството 
на отбраната и поради това следва да бъде 
отменена в тази є част.
Водим от изложените мотиви, Върховният 
административен съд, шесто отделение,
Р Е Ш И :
Отменя чл. 15, ал. 3 от Наредба № Н-9 
от 18.03.2011 г. за военно-почивното дело, 
издадена от министъра на отбраната (обн., 
ДВ, бр. 29 от 2011 г.; доп., бр. 45 от 2012 г.), 
в частта, с която разпорежда, че лицата по 
чл. 3, т. 5 – военноинвалидите и военнопо-
страдалите, както и членовете на техните 
семейства – ползват военно-почивните домове 
и хотели, управлявани от Изпълнителна аген-
ция „Военни клубове и военно-почивно дело“, 
в неактивния сезон според приложение № 1.
Решението е оставено в сила с решение 
№ 7074 от 27 май 2014 г., постановено по 
адм. дело № 2774 от 2014 г. по описа на Върхов-
ния административен съд, петчленен състав.
Председател: 
Георги Колев
4004